**31. NEDELJA MED LETOM – ŽEGNJANJSKA NEDELJA, 30. OKTOBER 2022**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek - prvi  Sobota - prva  Nedelja | 31.10.  1.11.  2.11.  3.11.  4.11.  5.11.  6.11. | sv. BOLFENK, (Volbenk), škof;  VSI SVETI, slovesni in zapovedani praznik;  SPOMIN VSEH VERNIH RAJNIH;  sv. VIKTORIN PTUJSKI, škof in mučenec;  sv. KAREL BOROMEJSKI , škof;  ZAHARIJA in ELIZABETA, starša Janeza Krstnika;  sv. LENART, opat; |

**Danes teden: 32. NEDELJA MED LETOM – ZAHVALNA NEDELJA**

V torek obhajamo slovesni in zapovedani praznik Vseh svetih.

Evangeljski utrinek: »Veselite in radujte se, kajti veliko je vaše plačilo v nebesih!« Če bi vas vprašal, kaj mislite, da je tisto, kar človek potrebuje, da pride v nebesa, bi mi poleg katekizemsko potrjene »milosti božje« in evangeljsko izpričanega »Božjega usmiljenja«, verjetno prav po veroučno začeli naštevati raznorazne lastnosti in dela, ki naj bi jih v božje naročje namenjen človek imel. Svetost, brez dvoma. Pa pobožnost. Trda vera. Poštenje. Dobrota. Usmiljenje. Ponižnost. Neprestana molitev in pogost obisk svete maše. Trpežno potrpljenje z vsemi in z vsem, z eno besedo: trpljenje. Ter – seveda – ljubezen! In tako dalje in tako naprej.

Le redki bi med »nebeške potrebščine« uvrstili veselje. A preletite še enkrat z menoj seznam potrebnih reči za nebesa... svetost, pobožnost, trdna vera, poštenje, dobrota, usmiljenje, ponižnost, potrpežljivost, molitev, maša in ljubezen, seveda, ki je največja, in povejte: je vse to kaj vredno, če ni veselja? (glej Flp 4, 4-7)

**Na praznik Vseh svetih bosta maši ob 10h in ob 15h. Ob 14h je v cerkvi molitev rožnih vencev za rajne. Po maši so molitve za rajne pri pokopališkem križu in blagoslov grobov.**

**V sredo je Spomin vseh vernih rajnih. Sveta maša bo v cerkvi v Hlevnem vrhu za vse verne rajne ob 17h. Po maši so molitve pri križu za rajne in blagoslov grobov.**

**Prilika za sveto spoved bo na zahvalno nedeljo po maši in na praznik Vseh svetih po maši. Cerkev v prvih osmih dneh meseca novembra naklanja popolni odpustek za vsak obisk pokopališča in molitev za rajne, če smo bili pri spovedi in obhajilu, izpovemo vero ter molimo po namenu svetega očeta, npr. Očenaš.... Prejmemo ga v vseh cerkvah in javnih kapelah 1. in 2. novembra, ter na prejšnjo in naslednjo nedeljo.**

**32. navadna nedelja med letom je Zahvalna nedelja. Po obhajilu bomo Bogu v zahvalo zapeli zahvalno pesem in se zahvalili Bogu za vse duhovne in materialne darove, ki smo jih prejemali celo leto. Na zahvalno nedeljo je pri maši darovanje za organista in zborovodkinjo.**

**Ob zahvalni nedelji se zahvalim vsem sodelavcem v župniji, ki skrbite tako za duhovno kot materialno podobo župnije. Zahvali se pridružuje tudi gospod Janez Celar.**

**V soboto, 5. novembra bo ob 16. uri v farni cerkvi taizejska molitev za mir. Lepo vabljeni.**

**V soboto 5. novembra ni verouka.**

**Svete maše:**

**NEDELJA, 30. 10. ob 9 h za zdravje**

**TOREK, VSI SVETI 1. 11. ob 10 h + Marija Alič, obletna, Lavrovec 9**

**1. 11. ob 15 h + Marijana Žust, obletna, Hleviše 16**

**SREDA, VERNE DUŠE 2. 11. ob 17 h v Hlevnem vrhu, za vse verne rajne**

**SOBOTA - PRVA 5. 11. ob 9 h + Frančiška in Hieronim Tratnik, Vrh 4**

**NEDELJA, ZAHVALNA 6. 11. ob 9 h + sestre in bratje Sedej, Vrh 6**